recursal/SuperWikiNEXT-32B huggingface dataset:
**Scandinavian Ammunition Research Association** (**SARA**) er en nordisk organisasjon for patronsamlere fra Norge, Danmark, Sverige, Finland og Island, og er internasjonalt tilknyttet European Cartridge Research Association (ECRA) og International Ammunition Association (IAA). Formålet til foreningen er å være et samlingspunkt for de som er interesserte i ammunisjon og ballistikk, og på denne måten øke kunnskapen om emnet. Foreningen samarbeider med enkeltpersoner, muséer og andre institusjoner, og utgir informasjon gjennom publikasjoner som medlemsbladet *Bulletin*.

Historie
--------

I 1955 ble *International Cartridge Collectors Association* (ICCA) stiftet i USA. Organisasjonen byttet senere navn,[*når?*] og er i dag kjent som International Ammunition Association. IAA utgir magasinet *The International Ammunition Journal* hvor de blant annet publiserer historie, arrangementer, spørsmål og svar, og nyheter fra våpenindustrien.

I 1965 grunnla belgieren Emile Timmermans *European Cartridge Collectors Club*, som senere byttet navn[*når?*] og i dag er kjent som European Cartridge Research Association. Timmermans hadde begynt å samle i 1945, og skrev i 1964 brev til 10 samlere i Tyskland, England, Frankrike og Sveits hvor han beskrev sine idéer, og fikk 20 svært entusiastiske svar. Den 1. januar 1965 ble den første utgaven av bulletinen *The Cartridge Researcher* publisert, skrevet av Emile Timmermans. Bulletinen har alltid vært gitt ut med engelsk som hovedspråk, men har også blitt oversatt. Det finnes i dag fem språkgrupper innen ECRA som er engelsk, fransk, spansk, tysk og nederlandsk.

Den 20. september 1980 møttes norske og svenske patronsamlere i tettstedet Grums i Sverige. Dette var det tredje møtet av slik art, og det ble besluttet å stifte en organisasjon for å videreføre arbeidet. Aktuelle personer ble kontaktet, og SARA ble formelt stiftet den 22. august 1981 i byen Arvika i Sverige. Årsmøtene ble i starten lagt annethvert år til Norge og Sverige, men har de senere årene blitt holdt i Norge.

Se også
-------

* Flyreise med skytevåpen og ammunisjon
* Skytesport
* Våpenkort
* CIP, europeisk standardiseringsoranisasjon for patroner
* SAAMI, amerikansk standardiseringsoranisasjon for patroner

Litteratur
----------

* *The International Case-Type Register* av Per Arne Andersen, Vidar Andersen og Trond Strømstad (tredje utgave, 1994)
* *Cartridges of the World* (2014) av Todd Woodard
* Oversikt over litteratur om patroner

Referanser
----------

1. 1 2  Scandinavian Ammunition Research Association - Forside
2. ↑  International Ammunition Association
3. ↑  ECRA History - European Cartridge Research Association

Eksterne lenker
---------------

* IAA - International Ammunition Association
	+ IAA Web Forum
* ECRA - European Cartridge Research Association
	+ Asociación Española de Coleccionistas de Cartuchos (AECC), spansk del av ECRA
	+ Nederlanse Vereniging ter Bestudering van Munitie en Ballistiek (NVBMB), nederlandsk del av ECRA
	+ German Research Association for Ammunition, tysk del av ECRA
	+ New Zealand Cartridge Collectors Club (NZCCC), New Zelandsk del av IAA
* MSELECT, et verktøy for å katalogisere patronsamlinger
**Monetarisme** er en økonomisk teori som ble fremsatt av Milton Friedman. Han anbefalte myndigheter og stater å ikke sette i verk etterspørselsregulerende tiltak, men heller bare justere pengemengden (publikums likviditet) i forhold til endringer i produksjonen.

Det monetaristiske argumentet for at etterspørselen etter penger er en stabil funksjon, har fått betydelig støtte i løpet av slutten av 1960 og 1970 fra arbeidet til David Laidler. Den tidligere sjefen for USAs Federal Reserve, Alan Greenspan, er generelt ansett som monetaristisk i sin politiske orientering.

Hva er monetarisme?
-------------------

Monetarisme er en økonomisk teori som fokuserer på de makroøkonomiske virkningene av tilgangen på penger og sentrale banktjenester. Milton Friedman hevder at overdreven utvidelse av pengemengden er iboende inflasjonspress, og at pengepolitiske myndigheter bør fokusere utelukkende på å opprettholde prisstabilitet.

Denne teorien trekker sine røtter fra to nesten motsatte ideer: den harde pengepolitikken som dominerte økonomisk tenkning i slutten av det 19. århundre, og den monetære teorien til John Maynard Keynes.

Resultatet ble oppsummert i en historisk analyse av pengepolitikken, Monetary History of the United States 1867–1960, som Friedman medforfattet med Anna Schwartz.

Friedman foreslo opprinnelig en fast monetær regel kalt *Friedmans K-prosent-regel*, der pengemengden vil bli beregnet ved kjente makroøkonomiske og finansielle faktorer, gitt målretting av et bestemt nivå eller utvalg av inflasjon. Under denne regelen ville det ikke være rom for den sentrale reserve banken som pengemengden øker kunne fastsettes "av en datamaskin", og virksomheten kunne forutse alle de pengepolitiske beslutningene.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** Nationalencyklopedin **·** GND **·** LIBRIS **·** HDS
 |
**«Auf Wiedersehen, auf Wiedersehen»** er en tysk sang med melodi og tekst av Eberhard Storch. Den ble opprinnelig skrevet i 1949. Sangen har blant annet spilt inn på tysk av Rudi Schuricke. Den ble utgitt på 78-platen Polydor 48 374 H i 1950.

Engelsk tittel er «Auf wiederseh'n sweetheart». Den engelskspråklige teksten var skrevet av John Turner og Geoffrey Claremont Parsons.

Ifølge historien var Lynn på ferie i Sveits, da hun hørte sangen bli sunget på ølstuer. Hun besluttet seg for å spille inn en engelskspråklig versjon på plate.

Vera Lynn with Soldiers and Airmen of HM Forces and the Johnny Johnston Singers har spilt inn sangen.

Norske versjoner
----------------

Erik Diesen har skrevet en norsk tekst. På norsk bærer den tittelen «Vel møtt igjen».

| År | Sangtittel | Artist | Tekstforfatter | Platetype | Platemerke og katalognummer |
| --- | --- | --- | --- | --- | --- |
| 1952 | «Vel møtt igjen» | Aage Braarud med Robert Levins orkester | Erik Diesen | 78-plate | His Master's Voice A.L. 3168 |
| 1952 | «Vel møtt igjen» | Jens Chr. Mathisen, The Monn Keys og Egil Monn-Iversens danseorkester | Erik Diesen | 78-plate | Musica A 5025 |

Listeplasseringer
-----------------

«Auf wiederseh'n Sweetheart» kom på den britiske singlelisten 15. november 1952 og lå der i én uker med nummer ti som høyeste plassering.

Den ble den første sangen med en utenlandsk artist som lå på førsteplassen på Billboard Best Sellers In Stores-listen.

Referanser
----------

1. 1 2 3 4  Auf Wiederseh'n Sweetheart by Vera Lynn Songfacts
2. 1 2  Se plateetiketten
3. ↑  Chart Stats - Vera Lynn - Auf Wiederseh'n Sweetheart

Portal: Tyskland
**Scandinavian Leather Men (SLM) Oslo** er en norsk klubb i Oslo for homofile og bifile menn med interesse for fetisjisme og SM (sadomasochisme). Klubben ble startet i 1976, og er med det Norges eldste fetisj- og BDSM-klubb. SLM Oslo har i dag over 300 medlemmer.

SLM har lokale i Rådhusgata i Oslo, med inngang fra Nedre Slottsgate. Klubben arrangerer klubbkvelder ca. annenhver uke. Klubbkveldene har kleskode, du kan da komme i lær, gummi, uniformer, skinhead, jeans/boots m.m. Det arrangeres også smalere temakvelder, da er kleskoden også strengere.

Klubben er for Menn som har sex med menn, og ekskluderer derfor kvinner fra deres arrangementer. De har lagt til grunn en ganske liberal definisjon av mann, og har vedtektsfestet at selvdefinerende menn som sympatiserer med klubbens formål kan bli medlem.

SLM er tilsluttet *Top of Europe (ToE)*. De var tidligere tilsluttet ECMC også, men meldte seg ut i 2015. 

Klubben står også for Mister Leather Norway kåringen, som ble gjort første gang i 1995.

Referanser
----------

1. ↑  «Vedtekter – Scandinavian Leather Men Oslo». Besøkt 14. juli 2019.
2. ↑  «Mr. Leather Norway – Scandinavian Leather Men Oslo». Besøkt 14. juli 2019.

Se også
-------

* Diagnoseutvalget ReviseF65

Eksterne lenker
---------------

* SLMs hjemmeside
* ECMCs hjemmeside Arkivert 3. mai 2010 hos Wayback Machine.
* Top of Europe hjemmeside Arkivert 14. juli 2019 hos Wayback Machine.
* Artikkel om SLM i homo-avisa Blikk (pdf-fil)
* Jævla Homo besøkte SLM Oslo i Sesong 1, Episode 3
***Money Magic*** er en amerikansk stumfilm fra 1917, regissert av William Wolbert.

Handling
--------

Bertha Gilman, som hjelper moren sin med å drive et lite hotell, blir kurtisert av gambler og saloon-eier Marshall Haney. Hun lover å gifte seg med ham, hvis han går med på å slutte med gambling og heller leve av inntekten på 100 000 dollar som han mottar årlig fra gruver som han har skaffet seg seg på ærlig vis. En gruve-arbeider skyter Haney, men Haney og Bertha gifter seg, og hun pleier skadene hans. De flytter snart til Colorado Springs, hvor de kjøper seg et praktfullt hjem.

Senere møtes Bertha og Ben Fordyce, en hederlig ung mann, som allerede er forlovet med Alice Heath. Ben og Bertha blir veldig knyttet til hverandre. Begge forblir imidlertid lojale mot deres egne ektefeller. Men Berthas lengsel etter Ben blir snart nesten uutholdelig. Ektemannen hennes bemerker hennes dystre tilstand, og kort tid før Haney dør støtter han at Bertha burde bli sammen med Ben.

Skuespillere
------------

* Antonio Moreno som Ben Fordyce
* Laura Winston som Mrs. Gilman
* Edith Storey som Bertha Gilman
* William Duncan som Marshall Haney
* Florence Dye som Alice Heath

Referanser
----------

1. ↑  MONEY MAGIC
2. ↑  Alan Goble. *The Complete Index to Literary Sources in Film*

Eksterne lenker
---------------

* (en) *Money Magic* på Internet Movie Database Rediger på Wikidata

* (en) *Money Magic* på American Film Institute Rediger på Wikidata

* (en) *Money Magic* på Silent Era Rediger på Wikidata
En minnestein viser hvor borgen skal ha stått
**Auduns borg** (også kjent som **Audunsborg** og **Hegrenes-borgen**) er ruinene av et borganlegg og slott i stein ved Hegranes i Sunnfjord kommune i Vestland. Ruinene stammer fra baron Audun Hugleikssons borg på Ålhus. Borgen ble trolig oppført på slutten av 1200-tallet, men det er usikkert om det ble ferdigbygget. I dag er kun fundamentene bevart, under et torvlag i en forhøyning ved Jølstervatnets bredder.

Beskrivelse
-----------

Borgruinene ligger i strandkanten ytterst ute på et nes på nordsiden av Jølstravatnet. Den har vannkanten mot tre sider og var således lett å forsvare. Ruinene viser at bygningen har vært ca. 22 meter lang og 13 meter bred, med indre mål på 18 meter i lengde og 9 meter i bredde. Den var sannsynligvis modellert etter Håkonshallen i Bergen, som var dobbel så lang og bred. Dersom dette stemmer, ville borgen ha hatt tre etasjer i massive murer, med et lager i første etasje, oppholdsrom i andre og festsal i øverste.

Ved Ålhus kirke som ligger noen hundre meter mot nordøst, er det oppbevart en gammel dør i våpenhuset. Denne har smijernsbeslag i form av liljer og skal visstnok stamme fra borgen, selv om det er vel så sannsynlig at den stammer fra en tidligere stavkirke som skal ha stått i nærheten.

Antikvariske og arkeologiske undersøkelser
------------------------------------------

Borgruinen er nevnt i skriftlige kilder allerede fra 1600-tallet, og beskrevet av bergensbispen Jacob Neumann i 1823.

Dør oppbevart i Ålhus kirke. Døra skal stamme fra Auduns borg.
Borganlegget ble første gang utgravd av Arne Tolf Egge som sto for kostnaden ved utgravingen; også dokumentert av Gerhard Fischer i 1934. Året før hadde grunneieren på Hegrenes observert vekstspor i gresset over murene, og iverksatt egne utgravninger. Under disse gravearbeidene ble det påtruffet murverk så vel som skjelettrester. Professor Haakon Shetelig ved universitetet i Bergen ble varslet, og Fischer ble sendt for å dokumentere det som var gravd fram. 

I 1949 fikk Foreningen til Norske Fortidsmindesmerkers Bevaring melding fra Finn Krafft om igangsatte byggearbeider kloss inn på borgtuften. Det ble hastevedtatt foreløpig byggeforbud, men da nybygget alt var under tak, og selve ruinen ikke var direkte berørt, fant direksjonen å måtte heve byggeforbudet.

Forslag til hvordan Auduns borg kan ha sett ut, basert på Håkonshallen i Bergen.
I 1960 ble det reist en minnestein på Ålhus. Hovedmotivet er hentet fra baron Auduns segl. Steinen er hugget av Jørgen P. Solheimsnes fra Jølster.

I 2010 gjennomførte Norsk institutt for kulturminneforskning (NIKU) en geofysisk undersøkelse av borgen og de nærliggende områdene. Resultatene fra disse undersøkelsene bekrefter i stor grad opplysningene fra Neumann

Referanser
----------

1. ↑  Mappe 743/1950, A-0155 arkivet etter finansrådmannen i Bergen, Bergen byarkiv
2. ↑  Rapport fra georadarundersøkelsene av Auduns borg - NIKU

Eksterne lenker
---------------

* «Auduns borg». *Kulturminnesøk*. Riksantikvaren – Direktoratet for kulturminneforvaltning.
* Om Audun Hugleiksson i NRKs fylkesleksikon
* Om Auduns borg i NRKs fylkesleksikon
**Løkhaug signalstasjon** ble opprettet omkring 1918 som del av den ytre bevoktningslinjen for Agdenes befestninger, og for å kontrollere innseilingen til Trondheimsfjorden krigshavn. 

Rettigheter og grunnerverv for plassering av Løkhaug signalstasjon og tilhørende bygningsmasse, ble kjøpt fra gården Rishaug 24. mai 1918 av Agdenes befestninger ved kommandant Birger Eriksen for kr. 300.

Signalstasjonen lå på Signalhaugen på Løkhaugens topp, i tidligere Agdenes kommune i Sør-Trøndelag. Stasjonen bestod av en liten hytte, hvor man signaliserte morse som lysblink med signallampe. Ved utbruddet av andre verdenskrig hadde signalstasjonen telefonsamband med Agdenes festning.
Under krigen 1940-45 etablerte den tyske okkupasjonsmakten et marinekystbatteri på Løkhaug benevnt MKB 3/506 Lökhaug. Forsvaret solgte i 2011 eiendommen, og i dag er området statlig sikret friluftsområde.

Løkhaug signalstasjon var en av flere signalstasjoner som ble anlagt ved munningen av Trondheimsfjorden som fremskutt bevoktning for Agdenes festning. Den ytre bevoktningslinjen gikk mellom Løkhaug signalstasjon og Smellingen signalstasjon.

Referanser
----------

1. ↑  Nr. 30 Kontrakt 24.5.1918. Pantebok 2Ca 01, Hitra sorenskriveri. Arkivverket
2. ↑  Forsvarsbygg. Nyhetsarkiv 2011: Løkhaug.
3. ↑  *Festningen ved havet*. Hundvåg: Sjømilitære Samfund ved Norsk Tidsskrift for Sjøvesen. 1997. ISBN 8291008167.
**Vanlande** (gammelnorsk: *Vanlandi*) var en mytisk konge i Uppsala i Svitjod (Sverige) av Ynglingeætten. Navnet betyr «*den som kommer fra vanenes land*». Vanlande er omtalt i Ynglingatal og Ynglingesagaen som sønn av kong Sveigde og oldebarn av guden Yngve-Frøy.

Snorre Sturlason forteller i Ynglingesagaen at han dro til kong Snø den gamle i Finland en vinter og at han fikk der kongens datter Driva. Om våren dro Vanlande tilbake til Uppsala, mens Driva ble igjen og fødte sønnen Visbur. Han hadde lovt å komme tilbake innen tre år, men ti år gikk uten at han kom. Da fikk Driva seidkonen Huld til å seide Vanlande til Finland eller drepe ham. Vanlande ønsket å dra til Finland under seiden, men hans rådgivere nektet ham å dra fordi de mente hans lengsel skyldtes trolldom fra finnene. Seidkona fikk så Vanlande drept og liket ble brent ved ei elv som heter Skuta. Så sier Tjodolv den kvinværske i Ynglingatal:

*Med sin seid*
*sendte heksa*
*Vanlande*
*til Viljes bror*
*da hun tråkket*
*trollekyndig*
*heksekvinne*
*på hærmenns fiende*
*på Skutas*
*bredd ble brent*
*gulløderen*
*som mara kvalte*
Vanlandes og Drivas sønn Visbur ble konge i Uppsala etter ham.

Referanser
----------

1. ↑  Snorre, Ynglingesagaen, kap. 13
*Cepaea hortensis*
Snegler er mat for blant annet fugler.  Foto: Tom Meijer 
Fargevariant av vanlig hagesnegl med mørke striper på skallet
**Vanlig hagesnegl** (*Cepaea hortensis*) er et bløtdyr og tilhører de landlevende lungesneglene. Den er vanlig i sydlige Norge og forekommer langs kysten nord til Bodø.

Utseende
--------

Skallet er gult, med eller uten mørk lengdelinje. Kanten rundt åpningen i skallet er lys. Lundsnegl er mer grå og har skall med mørke lengdelinjer. Skallhøyde (åpningens høyde sett rett forfra) er 15-16 millimeter, bredden er 14-20 millimeter. 5 vridninger er synlige fra denne vinkelen.

Kroppen er litt brunlig grå. For en sikker artsbestemmelse må en dissekere sneglen og se på genitaliene.

Levevis
-------

Vanlig hagesnegl lever på land ofte i åpen løvskog, kratt, veiskråninger eller mer åpent landskap. Den lever av både friske og råttnende planter. Særlig kan hagesnegl sees på nyslått gress.

Vanlig hagesnegl er i aktivitet fra tidlig om våren, så snart snøen forsvinner. Den kan også ses helt til temperaturen synker til nullgrader om høsten. Om vinteren ligger den i dvale.

Vanlig hagesnegl ersom alle snegler tvekjønnet noe som gjør det lettere å finne en partner. For å kunne legge egg kreves allikevel to snegler, som under paringen, befrukter hverandre gjensidig. Under paring presses kroppene mot hverandre, fot mot fot, rett overfor hverandre. Med vaggende bevegelser beføler de hverandre med leppene og tentaklene. Etter en tid vrenger den ene sneglen ut sin vaginaåpning og en pilsekk med en kalkpil som den stikker inn i partnerens kropp. Den andre sneglen gjør likeså og paringen kan begynne. De befrukter hverandre samtidig. Begge legger egg i etterkant av akten.

Snegler dør ofte like etter paring og egglegging.[]

Eksterne lenker
---------------

* (en) *Vanlig hagesnegl* – oversikt og omtale av artene i WORMS-databasen Rediger på Wikidata

* (en) *Vanlig hagesnegl* i Global Biodiversity Information Facility Rediger på Wikidata

* (no) *Vanlig hagesnegl* hos Artsdatabanken Rediger på Wikidata

* (sv) *Vanlig hagesnegl* hos Dyntaxa Rediger på Wikidata

* (en) *Vanlig hagesnegl* hos Fauna Europaea Rediger på Wikidata

* (en) *Vanlig hagesnegl* hos ITIS Rediger på Wikidata

* (en) *Vanlig hagesnegl* hos NCBI Rediger på Wikidata

* (en) *Kategori:Cepaea hortensis* – bilder, video eller lyd på Wikimedia Commons Rediger på Wikidata

* (en) *Cepaea hortensis* – galleri av bilder, video eller lyd på Wikimedia Commons Rediger på Wikidata

* *Cepaea hortensis* – detaljert informasjon på Wikispecies Rediger på Wikidata



|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |
**Terje Sjeggestad** (født 31. august 1951) er en norsk jurist og tidligere direktør i Utlendingsnemda. 

Han er jurist fra Universitetet i Oslo (UiO) og har blant annet vært byråsjef i Fengselsstyret og ekspedisjonssjef i Justisdepartementet før han ble Utlendingsnemndas første direktør i 2001. Han ble i januar 2007 utnevnt for en ny seksårsperiode som direktør for Utlendingsnemnda. Sjeggestad fratrådte stillingen i 2012 etter endt åremål. Fra 2013 til 2021 var han ekspedisjonssjef i Innvandringsavdelingen i Justis- og beredskapsdepartementet.

Referanser
----------

1. ↑   snl.no[Hentet fra Wikidata]
2. ↑  Terje Sjeggestad skal lede Innvandringsavdelingen
3. ↑  Egil Halvorsen:  *Terje Sjeggestad: -Jeg blir lett berørt* - Portrettintervju i Aftenposten 11. september 2021

Eksterne lenker
---------------

* På leting etter et bedre liv – Aftenposten 2007
* Sjeggestad skjelte ut stortingspolitikere – Aftenposten 2007

|  |  |
| --- | --- |
| Oppslagsverk/autoritetsdata | Store norske leksikon
 |
***The Boss*** er Diana Ross' niende soloalbum og ble utgitt den 23. mai 1979. Lydbildet på albumet var sterkt preget av disco, og albumet ble sertifisert til gullplate noen måneder senere, med salgstall på 850 000 solgte i USA.

Bakgrunn
--------

Ross hadde, sammen med flere artister på Motown – selskapet, vært skeptiske til discoens inntog i musikken, men etter suksessen med singelen «Love Hangover» og albumet *Diana Ross* fra 1976, anerkjente Ross musikkstilen, og omfavnet den. Etter at soul/pop albumet *Ross* fra året før, ikke var suksessen Ross hadde ventet seg, rekrutterte hun låtskriverduoen Ashford & Simpson, som på den tiden hadde hatt flere hits innenfor disco-sjangren. 
Albumets første singel, «The Boss» ble en stor radio-hit, og solgte alene 250 000 kopier i USA, men stoppet opp på 19.-plass på den amerikanske singel-listen. Albumet ble sett på som så sterkt at flere låter ble vurdert som singler, med sangen «No One Gets the Prize» lansert i England (#59), og «It's My House» lansert som andre singel i USA, til tross for at den i dag er kjent og ble en stor radio hit, og Ross framfører den i turnéne, viste den seg aldri på salgslisten i USA.

Mottakelse
----------

Med gode salgstall, men med dårlige plasseringer å vise til for singlene, skal dette albumet ha vært Ross en dårlig erfaring med Motown-selskapet som på denne tiden hadde store problemer med og promotere sin største kvinnelige stjerne. 
Albumets cover skapte oppmerksomhet da det var en lettkledd Ross som viste seg på forsiden og hele 5 av albumets åtte låter dukket opp på Ross sin turné det året, hvor en forestilling på Caesars Hotel i Las Vegas ble filmet for NBC.

Sporliste
---------

Alle sanger skrevet og produsert av Ashford & Simpson.

Side A
1. «No One Gets the Prize» – 4:40
2. «I Ain't Been Licked» – 4:09
3. «All for One» – 4:20
4. «The Boss» – 4:01

Side B
1. «Once in the Morning» – 4:54
2. «It's My House» – 4:34
3. «Sparkle» – 5:23
4. «I'm in the World» – 4:04

Singler
-------

* 1979: *«The Boss» / «I'm in the World»* (#19 USA)
* 1979: *«No One Gets the Prize» / «Never Say I Don't Love You»* (#59 England)
* 1979: *«It's My House» / «Sparkle»*

Eksterne lenker
---------------

* (en) *The Boss* på Apple Music Rediger på Wikidata

* (en) *The Boss* på Discogs Rediger på Wikidata

* (en) *The Boss* på MusicBrainz Rediger på Wikidata

* (en) *The Boss* på Spotify Rediger på Wikidata

* (en) *The Boss* på Last.fm Rediger på Wikidata


|  |  |
| --- | --- |
| Oppslagsverk/autoritetsdata | MusicBrainz
 |
**Separatistrett** (fra latin *separatus*, «særskilt») er et begrep som brukes i forbindelse med konkursrett. 

Separatistrett innebærer:

1. Særrett til et bestemt formuesgode i konkursbo på grunnlag av eiendomsrett til dette formuesgodet.
2. Det å ha en vernet rettighet som i utgangspunktet står seg selv om debitor går konkurs.

Utgangspunktet ved konkurs er at driften skal avvikles og alle formuesgoder fordeles likt mellom kreditorene. Et slikt krav mot boet kalles dividendekrav. Som regel er det for lite verdier igjen til å dekke alle kreditorenes krav fullt ut, slik at dividendefordringer som oftest dekkes bare delvis – og noen ganger nesten ikke i det hele tatt.

Det er derimot en del unntak fra hovedregelen om lik fordeling. – Noen av kreditorene har særlig prioritert rett til dekning; pantesikrede fordringer dekkes først. Deretter dekkes massefordringer. Deretter annen gjeld i prioritetsrekkefølge.[1]

Her vil pantesikrede fordringer typisk være (2) rettigheter som ikke påvirkes av debitors konkurs.

I forhold til (1) kan nevnes som eksempler: 
En kjøper av en fast eiendom og får dette tingslyst (og dermed skaffer seg rettsvern) før selger går konkurs, vil overfor konkursboet ha en særlig rett – en separatistrett – til eiendommen.

En som kjøper en løsøreting før selger går konkurs, kan ha separatistrett til denne tingen etter interesselæren.

Referanser
----------

1. ↑  Lov om fordringhavernes dekningsrett Kap. 9
Manuela Groß og Uwe Kagelmann (1976)
**Uwe Kagelmann** (født 6. september 1950 i Dresden), østtysk, kunstløper som deltok i de olympiske vinterleker 1972 i Sapporo og 1976 i Innsbruck.

Kagelmann vant en olympisk bronsemedalje i kunstløp under Vinter-OL 1972 i Sapporo. Sammen med Manuela Groß kom han på tredjeplass i parløp, bak Irina Rodnina / Aleksej Ulanov og Ludmila Smirnova og Andrej Suraikin begge parene fra Sovjetunionen.

Fire år senere, under vinter-OL 1976 i Innsbruck vant han og Manuela Groß en ny bronsemedalje i parløp. De ble nummer tre bak Irina Rodnina / Aleksander Saitzev fra Sovjetunionen og Romy Kermer / Rolf Österreich fra Øst-Tyskland.

OL-medaljer
-----------

* 1972 Japans flagg Sapporo – Bronse Bronse i kunstløp, parløp Øst-Tysklands flagg Øst-Tyskland
* 1976 Østerrikes flagg Innsbruck – Bronse Bronse i kunstløp, parløp Øst-Tysklands flagg Øst-Tyskland

VM-medaljer
-----------

* VM 1973 – Bronse Bronse i kunstløp, parløp
* VM 1975 – Bronse Bronse i kunstløp, parløp

Eksterne lenker
---------------

* (en) Uwe Kagelmann – Olympedia Rediger på Wikidata

* (en) Uwe Kagelmann – Sports-Reference (OL-resultater – arkivert) Rediger på Wikidata
***The Brand of Cowardice*** er en amerikansk stumfilm fra 1916, regissert av John W. Noble.

Handling
--------

Cyril Van Cortlandt Hamilton, en av de mest velstående unge ungkarene fra New York, er forlovet med Marcia West - datteren til en oberst i hæren. Mens Cyril og Marcia er på en fest kommer nyhetene om at nasjonalgarden har blitt sendt ut på et nytt oppdrag. Men Cyril, medlem av et slikt regiment, nekter å reise sammen regimentet sitt. På grunn av dette avbryter Marcia forlovelsen deres, og reiser sammen med faren og moren sin til grensen - hvor oberst West skal ta kommandoen over et regiment.

Cyril vurderer igjen handlingene sine, og verver seg senere som menig og reiser til grensen. Men han irriterer flere av de andre soldatene, og de gjør livet surt for ham. Korporal Mallin er spesielt ute etter å plage ham. Cyril møter Idiqui, en meksikansk indianer, men de får snart problemer på grunn av en meksikansk kriminell, Navarete, som kommer seg inn i militær-leiren deres.

Navarete og hans kjeltringer får Mallin til å stjele et maskingevær til dem. Når tyveriet blir oppdaget, anklager korporalen Cyril og Idiqui for denne forbrytelsen. Cyril og Idiqui forlater deretter leiren for å unngå å bli straffet for denne forbrytelsen som de aldri hadde begått, og de kommer seg over til den meksikanske siden av elven. Men der får de snart problemer igjen, på grunn av Navarete og bandittene hans.

Rolleliste
----------

* Lionel Barrymore som Cyril Hamilton.
* Grace Valentine som Marcia West.
* Robert Cummings som oberst Gordon West.
* Kate Blancke som Mrs. West.
* John Davidson som Navarete.
* Frank Montgomery som Idiqui.
* Louis Wolheim som korporal Mallin.
* Tula Belle som Rana, datteren til Idiqui.

Referanser
----------

1. ↑  The Brand of Cowardice
2. ↑  THE BRAND OF COWARDICE

Eksterne lenker
---------------

* (en) *The Brand of Cowardice* på Internet Movie Database Rediger på Wikidata

* (en) *The Brand of Cowardice* på Silent Era Rediger på Wikidata

* (en) *The Brand of Cowardice* på Silent Era Rediger på Wikidata
**Uværet i California i januar 2008** begynte da stort snøfall, regnvær og sterke vinder slo inn over den vestlige kysten av California, fra og med 5. januar 2008. Stormen var den sterkeste som California har blitt utsatt for i nyere tid.

Forløp
------

En sterk kaldfront asasosiert med en intens storm vest for kysten av California, bevegde seg østover mot og forbi California-kysten, og bevegde seg etterhvert sakte sørover over det sentrale av California.

Skader og konsekvenser
----------------------

Flyavganger fra San Francisco ble avlyst. Vindene nådde 80 mph eller mere, og kuttet strømmen til mere enn 1,2 millioner innbyggere i California. Stormen har resultert i stengingen av ski-utfartssteder, veltet trær og forårsaket leiskred så langt. Motorveiene fra Sacramento til San Francisco ble stengt til de ble ryddet for gjenstander som blokkerte veiene og stormen stilnet. Været ble indirekte skyld i 196 kræsjer på to dager. Obligatorisk evakuering ble beordret i Orange County i det sørlige California, fra områdene Modjeska og Silverado. I Kern County sa meteorologene at mere regn ville komme, enn i hele det foregående året, kommunens tørreste siden 1961.

Så masse som 3 meter med snø ble ventet i Sierra Nevada, mens store kjøretøy ble forbudt å krysse San Franciscos Golden Gate bridge, der vindkastene kom opp i 90km/h, og en forventet bølger på 9 meter.

Nabostaten Nevada fikk også føling med stormen da en vegg i en av kanalene i the Truckee Canal nær Fernley ga etter og slapp løs en flom som rammet så mange som 800 hjem og samtlige 3500 innbyggere i Fernley, som ble tvunget til å evakuere.

Minst fire mennesker ble drept, inkludert to i California og to i Oregon på grunn av fallende grener eller trær, trakkuhell og flom.

Referanser
----------

1. ↑  THE HYDROMETEOROLOGICAL PREDICTION CENTER:STORM SUMMARY MESSAGE
2. ↑  Washingtonpost: Calif. Storm Cuts Power to More Than 1M[*død lenke*], presentert 5. januar 2008
3. ↑  New York Times: Ferocious Storm Punishes Northern California, presentert 5. januar
4. ↑  San Jose Mercury News: Mandatory evaucations ordered in fire-scarred OC canyons, presentert 4. januar 2008
5. ↑  BBC News: Rain and blizzards hit California, presentert 4. januar 2008
6. ↑  CNN: Nasty storms make trouble in California, Nevada, presentert 5. januar 2008
7. ↑  BBC News: Storms kill three in western US, presentert 6. januar 2008
8. ↑  CNN: Homes remain flooded after levee break, presentert 6. januar 2008

Eksterne lenker
---------------

* The Hydrometeorological Prediction Center Storm Summary
* CNN: Wicked winter storm pounds California
Et **guvernement** er en understatlig forvaltningsenhet ledet av en guvernør, som kan sammenlignes med norske fylker, men ofte med en høyere grad av lokalt selvstyre. I dag brukes guvernement oftest som oversettelse av arabiske *muhafazah*, og sjeldnere *wilayah*, men ordet kommer opprinnelig fra russisk *gubernija*, og ble brukt om de administrative hoveddistriktene i Det russiske keiserdømmet.

I arabiske land
---------------

I mange arabiske land er et guvernement (arab. مُحافَظَة *muḥāfaẓah*, pl. مُحافَظات *muḥāfaẓāt*) en forvaltningsenhet direkte under staten (omtrent som fylker), mens i Saudi-Arabia betegner det en forvaltningsenhet under emiratene, som er forvaltningsenhetene på øverste nivå.

* Bahrains guvernementer
* Egypts guvernementer
* Iraks guvernementer
* Jordans guvernementer
* Kuwaits guvernementer
* Libanons guvernementer
* Syrias guvernementer
* Tunisias guvernementer
* Jemens guvernementer
* Omans guvernementer

I Irak er ofte guvernementene oversatt til provinser, i motsetning til hva som er vanlig i andre arabiske land.

I Det russiske keiserdømmet
---------------------------

Utdypende artikkel: Gubernija

I Det russiske keiserdømmet ble betegnelsen guvernement (russisk: губе́рния *gubernija*, «ledet av en guvernør») brukt.
Etter den russiske revolusjon ble disse erstattet med oblaster.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND
 |
| Medaljeoversikt |
| --- |
| Konkurrerte for El SalvadorEl Salvador El Salvador |
| Friidrett: |
| Friidrett Mellomamerikansk mesterskap i friidrett |
| Bronse | Managua 2019 |  Tresteg |
| Friidrett Mellomamerikansk mesterskap i friidrett for junior |
| Gull | San Salvador 2019 |  Tresteg |
| Gull | San Salvador 2019 |  Lengdehopp |
| Friidrett Ungdoms-CAC-mesterskapet i friidrett |
| Gull | San Salvador 2018 |  Tresteg |
| Gull | San Salvador 2018 |  Lengdehopp |

**Rebeca Valerie Barrientos Alpha** (født 13. juni 2001) er en salvadoransk friidrettsutøver, som komkurrerer i lengdehopp og tresteg. Hun ble mellomamerikansk mester i lengdehopp og tresteg i 2019.

Idrettskarriere
---------------

### 2018

Barrientos vant lengdehopp og tresteg under Ungdoms-CAC-mesterskapet i friidrett 2018 (U18-mesterskapet for Mellomamerika og Karibia). Under Søramerikansk U18-mesterskap i friidrett 2018 kom hun på åttendeplass i tresteg, og under Mellomamerikansk mesterskap i friidrett 2018 kom hun på sjetteplass i begge hoppøvelsene.

### 2019

Hun deltok i Søramerikansk U20-mesterskap i friidrett 2019 (CADICA U20 Championships) vant hun lengdehopp og tresteg, og satte ny personlig rekord i lengdehopp med 5,42 meter. I juni fikk hun bronse i tresteg under Mellomamerikansk mesterskap i friidrett 2019 (senior), og hun deltok i Panamerikansk U20-mesterskap i friidrett 2019, der hun kom på sjuendeplass i tresteg og niendeplass i lengdehopp.

Referanser
----------

1. 1 2  IAAF - *Rebeca Valerie Barrientos Alpha - Results*, besøkt 29. juli 2019.

Eksterne lenker
---------------

* (en) Rebeca Valerie Barrientos Alpha – World Athletics Rediger på Wikidata
***Auf Christi Himmelfahrt allein***, BWV 128, er en kirkelig kantate komponert av Johann Sebastian Bach.

Den ble komponert i Leipzig i 1725 for Kristi himmelfartsdag.

Teksten er hentet fra Ernst Sonnemann etter Josua Wegelin (første sats), Matthäus Avenarius (femte sats) og resten av Christiane Mariene von Ziegler.

Koraltemaene er basert på salmene «O Gott, du frommer Gott» og «Allein Gott in der Höh sei Ehr». Førstnevnte var en melodi Bach benyttet mye til koraltekstene til Johann Heermann, men også til andre sine tekster. Melodien ble komponert av Ahasverus Fritsch omkring 1679. Den andre melodien er delvis basert på en gregoriansk sang, «Gloria in excelsis» fra seinmiddelalderen og på en «Sanctus in festis duplicibus» fra *Graduale Romanum*. Den første delen (Stollen) av «Allein Gott in der Höh sei Ehr» ligner en påskesang fra 900-tallet, som spredde seg til flere land. Det var Nikolaus Decius (ca. 1485-etter 1546) som satte sammen de forskjellige melodiene og benyttet denne med litt annen tekst i Braunschweig i 1522.

Instrumentering og struktur
---------------------------

Stykket er instrumentert for trompet, to valthorn, to oboer, to fioliner, obo da caccia, bratsj og basso continuo, samt tre sangsolister (alt, tenor, bass) og firedelt kor.

Det består av fem satser:

1. «Auf Christi Himmelfahrt allein», Koral
2. «Ich bin bereit, komm, hole mich», Resitativ for tenor
3. «Auf, auf, mit hellem Schall», Arie for bass
4. «Sein Allmacht zu ergründen, wird sich kein Mensche finden», Duett for alt & tenor
5. «Alsdann so wirst du mich», Koral

Eksterne lenker
---------------

* Piano- og sangpartitur for BWV 128 på bach-cantatas.com

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data)
 |

Portal: Tyskland
MASH får besøk av personell fra NORMASH under Koreakrigen i 1952.
**Mobile Army Surgical Hospital** (**MASH**), *mobilt armé-kirurgisk sykehus*, er betegnelsen på et selvstendig kirurgisk feltsykehus i den amerikanske armeen, fullt utstyrt og bemannet til å utføre kirurgiske inngrep og gi postoperativ behandling rett bak frontlinjene i en krig. Avdelingene ble etablert for første gang i august 1945 og deployert under Koreakrigen og senere konflikter.

MASH-enhetene ble unnfanget av den berømte kirurgen og forskeren Michael E. DeBakey og andre konsulenter som et alternativ til det komplekse systemet av transportable kirurgiske sykehus, feltsykehus og allmenne militærsykehus fra andre verdenskrig. Avdelingene ble konstruert til å plassere erfarne, høyt utdannede leger nærmere frontlinjen slik at sårede soldater ble behandlet raskere og med bedre resultat. Dette viste seg å ha stor suksess; under koreakrigen hadde en alvorlig såret soldat 97% sjanse til å overleve hvis han kom seg raskt til en MASH-enhet og fikk behandling.[]

MASH-enhetene fant sin vei til populærkulturen gjennom romanen *M\*A\*S\*H* av Richard Hooker, spillefilmen basert på romanen og TV-serien basert på filmen.

Sykehusene fortsatte å tjenestegjøre under flere konflikter, inkludert vietnamkrigen. I 1991 var 159th MASH i Irak og støttet 3rd Armored Division under gulfkrigen. Dette er foreløpig siste gang en MASH har vært aktiv i krig, og enhetene har etterhvert blitt erstattet av den nye enheten *Combat Support Hospital* (CSH). I 2005 ble den siste aktive MASH-enheten, 212th MASH, deployert til Pakistan etter jordskjelvkatastrofen, og etter fullført tjeneste ble også denne enheten deaktivert og alt det medisinske utstyret overlatt til pakistanerne.

Se også
-------

* NORMASH
* Michael E. DeBakey

Referanser
----------

1. ↑  Pressemelding fra USAs ambassadør i Pakistan Arkivert 4. mars 2010 hos Wayback Machine.

Eksterne lenker
---------------

* (en) Mobile Army Surgical Hospital – kategori av bilder, video eller lyd på Commons Rediger på Wikidata
* Credits roll on last US army MASH – BBC News

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Nevroplastisitet** er hjernen sin evne til å tilpasse seg ved å endre koblingene mellom nerver og hjerneceller på bakgrunn av individets atferd, miljøet og de opplevelsene man får. Tidligere trodde man at hjernen var et fysiologisk statisk organ på lik linje med en mekanisk klokke slik at den i begrenset grad kunne endre funksjon, samt at den opprinnelige funksjonen til en hjernedel umulig kunne trenes opp igjen dersom den hjernedelen ble skadet. Hjernen har imidlertid vist seg å være mye mer tilpasningsdyktig enn man trodde, og teorien om nevroplastisitet har nå i stor grad erstattet den gamle teorien. På bakgrunn av dette har man for eksempel gjennom mye trening lært pasienter som har fått slag i den delen av hjernen som styrer den ene kropphalvdelens bevegelse og bortimot vært lamme på den siden av kroppen til å gå bortimot perfekt igjen.

Grader av plastisitet
---------------------

Tidligere trodde man at ulike hjernefunksjoner hadde en aldersmessig lukket plastisk periode for utvikling, men man har nå gått over til å kalle det perioder med ulike grader av plastisitet. For eksempel er språk mye enklere å lære seg når man er ung, men vil kreve stor innsats i voksen alder. Forskning har imidlertid vist at man ved å la eldre mennesker lære seg et nytt språk har senket den mentale alderen til hjernene deres og dermed har forebygget Alzheimer.

Se også
-------

* The Brain That Changes Itself

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** GND **·** LCCN **·** NKC
 |
Et **demokratur** (teleskopord av *demokrati* og *diktatur*) eller **demokratisk diktatur** er et begrep brukt om et samfunn som på utsiden ser ut som et demokrati, men som i praksis mangler reell ytringsfrihet, muligheter for dissidenter til å tale på like vilkår og et rettferdig rettsvesen (lover og regler utformes for å ramme grupper med spesifikke meninger). Folk med «gale» meninger risikerer å miste jobben, og grupper og personer med avvikende meninger risikerer å bli utsatt for politisk vold uten at staten griper inn. Videre kjennetegnes demokraturet av at staten ikke selv følger de lovene som fins. Demokratur kalles også **cæsarisme.**

I engelsktalende land brukes begrepene *guided democracy* eller *managed democracy* med sammenfallende betydning, om regimer hvor det avholdes valg, men hvor valgutfallene ikke har innvirkning på hvem som styrer. 

Opphavet til ordet demokratur er uklart. Det tilskrives ofte den franske sosiologen Gerard Mermet, men har tidligere blitt brukt av andre personer, blant dem Vilhelm Moberg i en artikkel i svenske Dagens Nyheter i 1965.

> «I et demokratur råder allmenne og frie valg, meningsfrihet rår formelt, men politikken og massemedia blir dominert av en anti-demokratisk maktelite som bare er villige til å slippe visse meningsytringer fram. Konsekvensen er at borgerne lever i en illusjon om at de formidles ei allsidig og objektiv framstilling av virkeligheten. Undertrykkelsen av meninger er godt skjult, og den frie debatten kveles. Det skal også legges til at det hører med i definisjonen på et demokratur at flertallet av menneskene i et slikt samfunn ikke sjøl oppfatter at de lever i et demokratur.»[]
> 
> 
> Vilhelm Moberg
> 
> 

Liknende ord forekommer også på andre språk, for eksempel *Demokratur* (tysk), *democradura* (spansk), *democratura* (italiensk) og *démocrature* (fransk). Andre språk har igjen andre sammensetninger med samme betydning, blant dem *democratorship* på engelsk (med statsoverhode *democrator*). Uttrykket brukes gjerne av representanter fra fløypartier på både venstre og høyre fløy i Europa, som mener at bare partier med mer eller mindre like meninger får politisk innflytelse. Det engelske ordet har blitt brukt[*av hvem?*] om både dagens amerikanske system og de tidligere sovjetrepublikkene.

Se også
-------

* Hegemoni
* Flertallstyranni
* Hybridregime

Referanser
----------

1. ↑  «Human Rights Education Newsletter #23» (PDF). The Global Human Rights Education Network. 1999. Arkivert fra originalen (PDF) 25. november 2003.  (engelsk)
2. ↑  *I egen sak: obekväma inlägg i det offentliga samtalet*. 1984. ISBN 9789173242233.  (svensk)

Eksterne lenker
---------------

|  |  |
| --- | --- |
|  | Wiktionary: Engelske sitater med *democrator* og *democratorship* – ordbokoppføring |
***Swat the Spy*** er en amerikansk stumfilm fra 1918, regissert av Arvid E. Gillstrom.

Handling
--------

Andrew Sheldon er så opptatt med å perfeksjonere et nytt eksplosiv for amerikanske myndigheter under andre verdenskrig at han ikke klarer å innse at hovmesteren, kokken, husholdersken og sjåføren hans alle er hemmelige tyske spioner. Imidlertid gjør hans to rampete døtre Katherine og Jane livet vanskelig for spionene ved å blant annet klippe hovmsterens lange, prøyssiske bart mens han sover. Når kona til Andrew kunngjør at hun er gravid, forteller han døtrene deres at han har skrevet et brev hvor han ber om en liten bror til dem.

Men døtrene bestemmer seg for å stjele brevet, overbevist om at to barn er mer enn nok for den lille familien deres. De bryter seg inn i Andrews laboratorium og tar "brevet" som egentlig var den hemmelige formelen hans. Men etter at Andrew avslører at planene hans har forsvunnet, går hovmesteren inn i laboratoriet og får tak i selve oppfinnelsen. Amerikanske agenter må derfor pågripe ham, før det er for sent.

Skuespillere
------------

* Jane Lee som Jane Sheldon
* Katherine Lee som Katherine Sheldon
* Charles Slattery som Andrew Sheldon
* Pat Hartigan som Karl Schmidt
* Florence Ashbrooke som Lena Muller

Referanser
----------

1. ↑  ; besøksdato: 3. mai 2016.
2. ↑  SWAT THE SPY
3. ↑  Steve Massa. *Lame Brains and Lunatics*

Eksterne lenker
---------------

* (en) *Swat the Spy* på Internet Movie Database Rediger på Wikidata

* (en) *Swat the Spy* på AllMovie Rediger på Wikidata

* (en) *Swat the Spy* på American Film Institute Rediger på Wikidata

* (en) *Swat the Spy* på Silent Era Rediger på Wikidata
Et FBI SWAT-team under trening.
**Swatting** er å sende tulletelefoner eller meldinger som lurer politi og nødetatene til og bringe ressurser (for eksempel akutt-tjenester) til et sted hvor det ikke er nødvendig. Det er som regel gamere eller andre med egen direktesending, ofte via Twitch eller YouTube som stormes av politiet midt i sendingen sin. For å oppnå dette har som regel noen sendt ut falske trusler i offerets navn. Dette er meldt til politiet som stormer boligen for å pågripe den som tilsynelatende har sendt truslene. Meldingene kan sendes via sosiale medier, chattjenester eller i andre kanaler.

I mange tilfeller misbrukes offerets telefonnummer for å sende ut meldinger. Det kalles spoofing. I slike tilfeller er det gjerne svært mange mennesker som får melding fra offeret for swattingen.

Dette er et kjent problem i USA, men det skjer sjeldent i Norge.

Likevel har det vært et par tilfeller av dette her i landet, samt forsøk på det.

Å gi falske rapporter til nødetatene er en straffbar handling i mange land, som kan straffes med bøter og fengsel.

Referanser
----------

1. ↑  Gimse, Lars Martin (30. desember 2017). «Lisas sønn ble offer for telefonspøk og drept av politiet: - Hva gir politiet rett til å skyte?». *dagbladet.no* **(norsk)**. Besøkt 1. september 2021.
2. ↑  «Youtube-profil: Fikk politiet på døren etter mistanke om bombetrussel – VG». *web.archive.org*. 1. september 2021. Archived from the original on 1. september 2021. Besøkt 1. september 2021. CS1-vedlikehold: Uheldig URL (link)
3. ↑  «Gamer trolig utsatt for spoofing og swatting da mobilnummeret hans ble misbrukt – NRK Oslo og Viken – Lokale nyheter, TV og radio». *web.archive.org*. 1. september 2021. Archived from the original on 1. september 2021. Besøkt 1. september 2021. CS1-vedlikehold: Uheldig URL (link)
4. ↑  «Lov om straff (straffeloven) - Kapittel 20. Vern av den offentlige ro, orden og sikkerhet - Lovdata». *lovdata.no*. Besøkt 23. november 2021.
5. ↑  Healy • •, Patrick. «Online Gamer Sentenced in Ventura County "Swatting" Hoax». *NBC Los Angeles* **(engelsk)**. Besøkt 23. november 2021.
**Sudogwon**, eller **Hovedstadsområdet**, er en region i Sør-Korea, som ligger nordvest i landet. På koreansk refereres det til *Sudogwon* for å beskrive regionen, som består av Seoul, Incheon og det meste av provinsen Gyeonggi. Etter at Seouls undergrunnsbane ble forlenget til Asan i Sør-Chungcheong og Chuncheon i Gangwon, har enkelte inkludert byene Asan, Cheonan og Chuncheon til storbyområdet og til Stor-Seoul.

De tre provinsene danner det største byområde i Asia etter Tokyo med ca. 24,5 millioner innbyggere og utgjør den nest mest befolkede byregion i verden. Halvparten av den sørkoreanske befolkningen bor i regionen.

Seoul-regionen er foruten å være landets befolkningsmessige tyngdepunkt, også landets kulturelle, kommersielle, finansielle og industrielle senter.

Bilder
------

* Sudogwon sees godt som den store lyse flekken midt på KoreahalvøyaSudogwon sees godt som den store lyse flekken midt på Koreahalvøya
* Sudogwon med de tettest befolkede områdene som sees som hvittSudogwon med de tettest befolkede områdene som sees som hvitt
* Seoul-Incheon, Incheon internasjonale lufthavn nede t.v.Seoul-Incheon, Incheon internasjonale lufthavn nede t.v.

Referanser
----------

1. ↑  .

Eksterne lenker
---------------

* (en) Metropolitan Air Quality Management Office[*død lenke*]

Portal: Korea

|  |  |
| --- | --- |
| Oppslagsverk/autoritetsdata | GND
 |
***Demolition Man*** er en amerikansk sciencefiction-, action- og fremtidsfilm fra 1993 med Sylvester Stallone, Wesley Snipes og Sandra Bullock i hovedrollene. Andre sentrale roller spilles av Nigel Hawthorne og Denis Leary. Filmen er regissert av Marco Brambilla.

Filmen fikk blandet mottakelse av kritikerne og har oppnådd 62% på Rotten Tomatoes og bare 34% på Metacritic. Den ble en moderat publikumssuksess og innbrakte $159 millioner på verdensbasis, hvorav $58 millioner i USA. Den ble den 18de mest innbringende filmen i USA i 1993.

Filmen ble nominert til tre Saturn Award, og en Razzie Award (Sandra Bullock).

Handling
--------

Begynnelen på filmen er lagt til en nær fremtid: 1996. Politimannen John «Demolition Man» Spartan (Stallone) og den hyperkriminelle Simon Phoenix (Wesley Snipes), blir begge fengslet og dømt til nedfrysing i 50 år. I år 2032 (20 år for tidlig) klarer Simon Phoenix å rømme. Nåværende politisjefer beslutter å vekke opp igjen den eneste som kan fange ham på ny «Demolition Man». De to mennene møter et strømlinjet, overregulert samfunn, der enhver aggresjon er forbudt og vår egen tid dyrkes som en kult. Men under overflaten lever en undergrunnsbevegelse, som iblant raider samfunnet etter mat og sprøyter graffiti på sterile husvegger. Det tilsynelatende idylliske samfunnet må nå i tillegg hanskes med den hypervoldelige Phonenix og den råbarkede politimannen Demolition Man.

Om filmen
---------

### I Norge

*VGs* anmelder gav filmen terningkast tre og mente filmen hadde en glimrende ramme og ide, og at den kunne vært en actionkomedie i særklasse, men at dens skapere ikke våget å stole på sitt eget utgangspunkt. *Dagbladets* anmelder gav den terningkast to.

I rollene
---------

* Sylvester Stallone: Det. John Spartan
* Sandra Bullock: Lt. Lenina Huxley
* Wesley Snipes: Simon Phoenix
* Nigel Hawthorne: Dr. Raymond Cocteau
* Benjamin Bratt: Alfredo Garcia
* Bob Gunton: Chief Gorge Earl
* Denis Leary: Edgar Friendly
* Glenn Shadix: Bob
* Bill Cobbs: Zachary Lamb 2032
* Jesse Ventura: Cryo Con
* Rob Schneider: Erwin

Referanser
----------

1. ↑  Rotten Tomatoes
2. ↑  Metacritic
3. ↑  IMDb business
4. ↑  boxofficemojo - 1993 DOMESTIC GROSSES
5. ↑  IMDb awards
6. ↑  VG, 14.01.1994 - Side: 44
7. ↑

Eksterne lenker
---------------

* (en) *Demolition Man* på Internet Movie Database Rediger på Wikidata

* (no) *Demolition Man* hos Filmfront Rediger på Wikidata

* (sv) *Demolition Man* i Svensk Filmdatabas Rediger på Wikidata

* (da) *Demolition Man* i Danmark Nationale Filminstitut Rediger på Wikidata

* (en) *Demolition Man* på AllMovie Rediger på Wikidata

* (fr) *Demolition Man* på Allociné Rediger på Wikidata

* (nl) *Demolition Man* på MovieMeter Rediger på Wikidata

* (en) *Demolition Man* på Turner Classic Movies Rediger på Wikidata

* (en) *Demolition Man* på American Film Institute Rediger på Wikidata

* (en) *Demolition Man* på Rotten Tomatoes Rediger på Wikidata